open-index/open-wikipedia-markdown huggingface dataset:
1896ko Home Nations Txapelketa

**1896ko Home Nations Txapelketa** Errugbi txapelketa honen hamalaugarren ekitaldia izan zen. 1899ko urtarrilaren 4an hasi eta martxoaren 14an bukatu zen. Irlanda izan zen txapelduna bigarren aldiz.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Irlandak bi partida irabazi zituen eta bat berdindu. Gainerako talde guztiek partida bana irabazi zuten, txapelketa beraz nahiko berdindua izan zen.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left| 20px|Irlanda **Irlanda** ||**5**||3||2||1||0 || 18 || 8 || +10
|-
| 2 ||align=left|  Eskozia ||**3**||3||1||1||1 || 11 || 6 || +5
|- 
| 3 ||align=left|  Ingalaterra ||**2**||3||1||0||2 || 29 || 21 || +8
|-
| 3 ||align=left|  Gales ||**2**||3||1||0||2 || 10 || 33 || -23
|-
|}

## Partidak 
## Sariak 
## Palmaresa 
1896 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Bernabé Michelena

**Bernabé Michelena** (Durazno, 1888ko azaroaren 13a  - Montevideo, 1963ko ekainaren 30a) uruguaiar eskultorea izan zen, jardun politikoko etapa bat ere izan zuena.

## Biografia 
Bernabé Michelena Etchepare Durazno hirian jaio zen eta gurasoak Sebastián Michelena eta Concepción Etchepare izan ziren  Montevideoko Círculo de Bellas Artes-en hasi zituen bere arte ikasketak, Carlos María Herreraren zuzendaritzapean. Italiar jatorriko Felice Morelli eskultorearen tailerrean sartu zen oraindik oso gazte zela. 1913an egin zuen bere lehen bidaia Europara. 1916an eta 1928an Banco de la República Oriental del Uruguay-k beka bat eman zion lehenik eta Instrukzio Publikoko Ministerioak kontinente horretara bidaia berriak egiteko bigarren aukera. Hainbat urtez Parisen bizi izan zen, eta bertan Antoine Bourdelle, Auguste Rodin, Charles Despiau eta Aristide Maillol artisten lanen azterketan jarri zuen interesa. Beste artistekin batera, Escuela Taller de Artes Plásticas (ETAP) sortu zuen Montevideon, eta bertan ikastaroak eman zituen eta zuzendaria izan zen. 

1930ean ospatu zen Uruguaiko Mendeurreneko Erakusketaren harira, lehen saria irabazi zuen. Erakusketa hori Uruguaiko lehen konstituzioaren 100. urteurrena ospatzeko antolatu zen. 1937ko Parisko Nazioarteko Erakusketan eskulturako Sari Nagusia lortu zuen Enrique Casaravilla Lemos poetaren busto batekin. 1942an eskulturako beste Sari Nagusi bat irabazi zuen Arte Ederren VI. Erakusketa Nazionalean. 

Bere eskultore-lanen artean, Uruguaiko kultur pertsonalitateen bustoak daude, besteak beste, Alberto Zum Felde, José Cuneo, Manuel de Castro, Eduardo Dieste, Carmelo de Arzadun eta Adolfo Pastor .

Bere lanik ezagunenetako bat Maisuaren Monumentua da, granito gorriz egina eta Montevideoko José Batlle y Ordóñez parkean dagoena.  Bere lana 1960an amaitu zen,  Senidetasunaren Monumentuarekin, Carrascoko Nazioarteko Aireportura sartzeko biribilgunean. 

Maila politikoan, Michelena Uruguaiko Alderdi Komunistakoa zen, 1958 eta 1962ko hauteskunde orokorretan hauteskunde-zerrendak integratuz.

## Erreferentziak 
## Kanpo estekak
Encarnación Fuyola Miret

**Encarnación Fuyola Miret** (Huesca, 1907 – México Hiria, 1982) Espainiako Bigarren Errepublikako maistra eta Espainiako Alderdi Komunistako militantea izan zen, Mexikon erbesteratua hil arte.

## Biografia 
Bartzelonan ikasi zuen, eta, gero, Madrilen. Aita postako langilea izanik lanagatik lekualdatu baitzen familia Madrilera. Natur Zientziekin interesatuz hasi zen, geroago irakasle-ikasketak egin zituen, eta 1935ean lortu zuen irakasle-titulua. Ikasketak amaitu ondoren, Postako eta Irakasle Eskolako oposizioa egin zuen, eta bi oposizioak gainditu zituen 1933an. FETE- UGT sindikatuko militante gisa hasi zen irakasle lanetan, eta Alderdi Komunistak 1933ko hauteskundeetan aurkeztu zuen Huescan eta Zaragozan, nahiz eta ez zuten hautatu. Irene Lewy Rodríguezekin eta Lucía Barónekin batera, “Compañera!: emakume langileen organoa, hirikoa eta landakoa” sortu zuen.

1934an Gerraren eta Faxismoaren aurkako Emakumeen Mundu Biltzarrean parte hartu zuen. Parte-hartze politiko handia izan zuen, batez ere “biurteko beltzaren” gobernu erradikalen aurka, eta, horregatik, behin eta berriz atxilotu eta prozesatu zuten. Dolores Ibarrurirekin lankidetzan aritu zen Pro infancia Obrera erakundean. Geroago, Emakume Antifaxisten Elkartea (AMA) izena hartu zuen, eta haren sortzaileetako bat izan zen eta idazkari nagusi. *Emakumeak* aldizkariaren administrazio-kontseiluan ere bazegoen, AMAren organo ofiziala baitzen. Aldizkariaren lehen zenbakia 1936ko otsailaren 15ean atera zen, Ibarruriren zuzendaritzapean.

### Gerra zibila 
1936an gerra piztu zenean, komandante-mailarekin borrokatu zen Madrilgo frontean, antolaketa eta informazio lanetan. 1937an, Emilia Elíasek ordeztu zuen AMAko idazkari gisa, eta *Mujeres antifascistas, su trabajo y su organización* idatzi zuen. Era berean, komunista presoen askapenean parte hartu zuen Alacanteko kontzentrazio-eremuetan. Luis Sendínekin ezkonduta egon zen. Sendin 1942ko urrian Madrilen fusilatu zuten Heriberto Quiñones eta Ángel Cardónekin batera.

### Erbesteratzea Mexikon 
Gerra zibila amaitu ondoren, Frantziara erbesteratu behar izan zuen Fuyolak, eta han Alderdi Komunista Frantsesak (PCF) Mexikora emigratzen lagundu zion. *El Havre* ontzian ontziratu zen, Veracruzeraino 1939ko azaroan; Zamorara joan zen (Mexikoko Michoacán estatuan), eta lau urtez bizi izan zen han. Zamoratik Mexiko Hirira igaro zen, eta han militante komunisten etxean kokatu zen, beste harreman batetik seme bat izan zuen.

Veracruzera iritsi eta urtebetera, Encarnación Martín Miret bezala erregistratu zen, benetako Encarnación Isabel Danilisa Fuyola Miret izena eman beharrean.

1943tik hil zen arte Mexikoko hiriburuan egin zuen lan estilo-zuzentzaile eta zenbait argitaletxetan frantsesezko itzultzaile gisa. Erbestetik PCErekin elkarlanean jarraitu zuen, PCEk Mexikon zuen Mundo Obrero eta España Popular organorako artikuluak idatzi eta zuzentzen. 1949an eta 1950ean Unión de Mujeres Españoles (UME) erakundeko idazkari eta presidente gisa agertu zen.

## Erreferentziak 
## Kanpo estekak
Pablo Mañé Algorta

**Pablo Mañé Algorta**, **Pablo Mañé** izenez ezagunagoa (Montevideo, 1880ko maiatzaren 17a &ndash; Montevideo, 1971ko urriaren 21a), uruguaiar eskultorea izan zen.  

## Datu biografikoak 
Montevideon jaioa, Mañé Parisen bizi izan zen urte askotan. Bere bizitzan zehar Uruguain ez ezik, Parisko Arte Ederren Elkarte Nazionalean eta Madrilgo Erakusketan ere egin zituen erakusketak. Ez zion erregularki bidaiatzeari utzi bere jaioterrira, non hil zen. 

## Erreferentziak 
## Kanpo estekak 
*
1897ko Home Nations Txapelketa

**1897ko Home Nations Txapelketa** Errugbi txapelketa honen hamabosgarren ekitaldia izan zen. 1897ko urtarrilaren 9an hasi eta martxoaren 13an bukatu zen. Ez zen amaitu eta txapeldunik gabe gelditu zen ekitaldia.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
260px|thumb|"Gould Afera"-ren inguruko garaiko marrazkia, Gales Nazioarteko Federazioari aurre egiten.
Lehenengo partidan Galesek erraz garaitu zuen Ingalaterra. Ingelesek ordea Arthur Gould izarra profesionala izateaz salatu zuten, zaleek etxe bat erosi baitzioten. "Gould Afera" izenaz ezagutu zen kasua. Galesek salaketa horren aurrean Nazioarteko Rugby Federazioa uztea erabaki zuen eta Home Nations txapelketatik ere atera egin zen, Eskozia eta Irlandaren aurkako partidak jokatu gabe. Hurrengo urterako berriz sartu zen Federazioan, baina Gould taldean egongo ez zela onartuta.

Txapelketak aurrera jarraiu zuen eta talde bakoitzak partida bana irabazi zuen, horrela beraz lau taldeen arteko bedinketa izan zen, jokaturiko partida kopurua deberdina izan arren taldetik taldera. Txapelketa irabazteko partiduen puntuak hartuko ziren kontutan, baina berdinketak ekiditeko goal puntuen kopurua hartuko zen kontuan. Hori aintzat hartuta Ingalaterrak txapelduna izateko eskaria egin zuen puntu eta entsegu gehien lortu zituela esanez, baina ez zitzaion onartu eta palmares gehienetan "amaitu gabea" bezala agertzen da.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- 
| 1 ||align=left|  Ingalaterra ||**2**||3||1||0||2 || 21 || 27 || -6
|-
| 1 ||align=left| 20px|Irlanda Irlanda ||**2**||2||1||0||1 || 16 || 17 || -1
|-
| 1 ||align=left|  Gales ||**2**||1||1||0||0 || 11 || 0 || +11
|- 
| 1 ||align=left|  Eskozia ||**2**||2||1||0||1 || 11 || 15 || -4
|-
|}

## Partidak 
## Sariak 
## Palmaresa 
1897 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Eyharts (musika taldea)

**Eyharts** Alayn Carazok eta Jokin Guridik 2017an Bergaran (Gipuzkoa) sortutako ikus-entzunezko proiektua da. Bi hankako zuzenekoa proposatzen dute: Carazok sintetizadoreetan oinarritutako musika elektronikoa jorratzen du, eta Guridik alderdi bisuala lantzen du, irudiak nahasi eta bi alorren arteko erabateko koordinazioarekin, ikuskizun bakarrean fusionatuta. 

Modu organiko batean sortutako musika elektronikoa da. Beraz, zuzeneko bakoitza era ezberdin batean sortzen da, inprobisazioari ateak irekita uzten zaizkio, saio bakoitza bakarra eta errepikaezina bilakatzeraino.

BET, Dantz!, Olatu Talka eta Danbaka jaialdietan jo izan dute, besteak beste.

## Ikus-entzunezko esperientzia 
Audio erreaktiboetan eta pertsona interakzioetan oinarritutako sormen bisuala da taldearen bereizgarrietako bat. Musikak zein irudiak, bi arloek dute indarra, eta oreka hori da zuzenekoa entzunezko eta ikusizko bilakatzen dituena. Eszenaratzeak ere laguntzen du horretan.

## Erreferentziak 
## Ikus, gainera 
* Hegazkin
* Haus of beats

## Kanpo estekak 
* Danbaka lehiaketako emanaldia
1898ko Home Nations Txapelketa

**1898ko Home Nations Txapelketa** Errugbi txapelketa honen hamaseigarren ekitaldia izan zen. 1898ko otsailaren 5ean hasi eta apirilaren 2an bukatu zen. Bigarren urtez jarraian ez zen amaitu eta txapeldunik gabe gelditu zen ekitaldia.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Gales txapelketara itzuli zen Gould etxean utzita. Eskoziarrek ordea oraindik minduta jarraitzen zuten Goulden profesionaltasunarekin eta protesta gisa ez zuten Galesen aurkako partida jokatu. Azken partida zen eta irabazleak txapelketa irabaziko zuen. Jokatu ez zenez talde guztiek partida bana irabazi zuten eta ingelesak izan zirenez goal puntu gehien eskuratu zituztenak berriz egin zuten txapeldun izendatzeko eskaria, baina ez zitzaien onartu.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- 
| 1 ||align=left|  Ingalaterra ||**3**||3||1||1||1 || 23 || 19 || +4
|- 
| 1 ||align=left|  Eskozia ||**2**||2||1||0||1 || 11 || 3 || +8
|-
| 1 ||align=left|  Gales ||**2**||2||1||0||1 || 18 || 17 || +1
|-
| 1 ||align=left| 20px|Irlanda Irlanda ||**2**||3||1||0||2 || 12 || 25 || -13
|-
|}

## Partidak 
## Sariak 
## Palmaresa 
1898 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Shaolin maisu faltsuaren kasua

**Shaolin maisu faltsuaren kasua**k 2013an Bilbon izandako bi emakume etorkinen hilketaren auziari egiten dio erreferentzia.

## Juan Carlos Aguilarren biografia 
Juan Carlos Aguilar Gomez 1965ean jaio zen Barakaldon. Jose Luis anaia nagusiarekin batera gimnasio bat ireki zuen Bilbon. Juan Carlosen emaztea itzultzailea zen eta bi seme-alaba izan zituzten.

1992ko otsailaren 8an, anaia hil zen), eta handik gutxira urtebetez joan zen Aguilar Txinako Henan probintziara eta Shaolin tenpluan maisu izendatutako lehen mendebaldeko pertsona zela esan zuen. 

*Océano de la Tranquilidad* monasterioa eta *ZEN 4* gimnasioa sortu zituen Bilbon. Laranjaz jantzi eta ilea mozten zuen. 2004an, Aguilarren lankideak elkarlanari uko egin zion, emazteak dibortzioa eskatu zuen, eta Aguilar bera mehatxuak jasotzen hasi zen, baina inork ez zuen poliziaren aurrean salaketarik jarri indarkeria edo iruzurragatik) Sofía Rebollo Tuirán kolonbiarra ezagutu zuen. Medikuntza ikasi eta prostituzioan aritzen zen eta Mitsubishi autoan (Jenny Sofía Rebollorenak barne), hainbat arma (labanak, zerrak, aizkorak, sableak) eta sexua irudikatzen duten argazkiak eta bideomaterialak. Horrez gain, biktimen familiei 397.000 euroko kalte-ordaina emateko agindua eman zioten.

## Erreferentziak 
## Kanpo estekak
Shan (zaldia)

**Shan zaldia**, edo **Shan myinn**, Myanmarko bertako Zaldi arraza bat da. Bere tamaina zein gainontzeko ezaugarriengatik Shan zaldia ponien sailkapen taldean kokatzen da.

Arrazaren jatorria Shan Estatuan dago. 

Shan zaldia tamainaz Myanmarko ponia baino apur txikiagoa da.

Zela zalditzat zein zalgurdietatik tiratzeko edo zama aberea bezala erabiltzen da.

## Arrazaren egoera 
Shan zaldia nahiko arrunta da Shan Estatuan eta arriskutik kanpo dago.
## Erreferentziak 
## Kanpo estekak
1901eko Home Nations Txapelketa

**1901eko Home Nations Txapelketa** Errugbi txapelketa honen hemeretzigarren ekitaldia izan zen. 1901eko urtarrilaren 5ean hasi eta martxoaren 16an bukatu zen. Eskozia izan zen txapeldun partida guztiak irabaziz gainera.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Eskoziak nagusitasun osoz irabazi zuen txapelketa eta hirugarren aldiz Koroa hirukoitza eskuratu zuen. Ekitaldi honetako talderik eskasena Ingalaterra izan zen eta zurezko koilara eraman zuen.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Eskozia** ||**6**||3||3||0||0 || 45 || 16 || +29
|- 
| 2 ||align=left|  Gales ||**4**||3||2||0||1 || 31 || 27 || +4
|- 
| 3 ||align=left| 20px|Irlanda Irlanda ||**2**||3||1||0||2 || 24 || 25 || -1
|- 
| 4 ||align=left|  Ingalaterra ||**0**||3||0||0||3 || 9 || 41 || -32
|-
|}

## Partidak 
## Sariak 
## Palmaresa 
1901 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Albert Serra

**Albert Serra** (Banyoles, Girona, 1975eko urriaren 9a) kataluniar zine zuzendari eta ekoizlea da.

## Bizitza 
*Honor de cavallería*, Cervantesen *On Kixote*ren arabera, 2006ko Cannesko Zinemaldian Zuzendarien Hamabostaldian aurkeztu zen. Haren hirugarren filma, zuri-beltzean, *El* *cant dels ocells*, Errege Magoak protagonista dituena, Kataluniako Gabonetako *El cant dels ocells* kanta tradizionalean oinarritzen da.

2006. eta 2008. urteetan, Belforteko Nazioarteko Zinemaldiak sari nagusia eman zion bere film luzeengatik, *Honor de cavallería eta El cant dels ocells,* hurrenez hurren.

2013ko abuztuaren 17an Urrezko Lehoinabarra irabazi zuen Locarnoko Zinemaldian *Historia de la meva mort* filmagatik.

2015eko ekainean, Arte Liburuaren eta Film liburuaren  Perpinyàko Nazioarteko jaialdiko epaimahaiburua izan zen.

2017an, Moskuko 39. Nazioarteko Zinemaldiko epaimahaiko kidea izan zen.

## Filmografia 
### Zuzendaria 
#### Film luzeak 
* 2003 : *Crespià*
* 2006 : *Honor de cavallería*
* 2008 : *El cant dels ocells*
* 2013 : *Historia de la meva mort*
* 2016 : *La Mort de Louis XIV*
* 2018 : *Roi Soleil*
* 2019 : *Liberté* (*Personalien*)
* 2022 : *Pacifiction: Tourment sur les Îles*
* 2024: *Tardes de soledad*

#### Film laburrak 
* 2007 : *Rússia*
* 2008 : ''L'alto arrigo*
* 2009 : *Bauçà*
* 2010 : *Lectura d'un poema*
* 2011 :  (film kolektiboaren minutu bateko atala)

## Sariak 
* Locarnoko 2013ko Nazioarteko Zinemaldia: Urrezko Lehoinabarra *Historia de la meva mort'' filmagatik.
* Cannesko 2019 Jaialdia: Epaimahaiaren sari berezia, Liberté filmagatik Un Certain Regard atalean.

## Ikus, gainera
* Kataluniako zinema
* Espainiako zinema

## Erreferentziak 
## Kanpo estekak
Daoguang

**Daoguang** (Hiri Debekatua, Pekin, 1782ko irailaren 16a - Pekin, 1850eko otsailaren 26a) Txinako enperadorea izan zen 1820tik 1850era, Qing dinastiako zazpigarrena.

Jiaqing enperadorearen bigarren semea izan zen eta jaiotzean **Mianning** izena hartu zuen. 1820an tronura igo zen aita bat-batean hil ondoren eta bere erregealdiaren ezaugarri nagusia kanpoaldeko hondamendia eta barruko matxinada izan ziren.

Tronura iritsi eta sei urtera, Khoja matxinada gertatu zen Xinjiangen, eta zanpatzea lortu zuen.
thumb|Khoja matxinadako presoak, enperadoreari aurkeztuak
1839 eta 1849 artean igaro zen Lehen Opioaren Gerra, non britainiarrek Txina garaitu zuten eta Hong Kong eskuratu zuten Nankingeko Itunean.

Neurri errepresiboak hartu zituen kristautasuna Txinan sartzearen eta misiolarien aurka.
Paris La Défense Arena

**Paris La Défense Arena** (U Arena 2018ko ekainaren 12ra arte) Nanterren kokatutako areto modularra eta erabilera anitzekoa da, Defense Arkutik gertu, Pariseko iparraldean, 2017ko urriaren 16an Rolling Stonesen kontzertu batekin inauguratua eta 2017ko abenduaz geroztik balio duena, Racing 92 Frantziako Top 14 errugbi taldearen egoitza eta egoitza gisa.

Gehienezko 40.000 ikusleko edukierarekin, U Arena Europako erabilera anitzeko areto handienetakoa da.

Etorkizuneko Paris 2024ko Olinpiar Jokoetan igeriketa eta waterpolo probak hartuko ditu.

## Erreferentziak 
## Kanpo estekak 
* Paris La Défense Arena
1900eko Home Nations Txapelketa

**1900eko Home Nations Txapelketa** Errugbi txapelketa honen hemezortzigarren ekitaldia izan zen. 1900eko urtarrilaren 6an hasi eta martxoaren 17an bukatu zen. Gales izan zen bigarrenez txapeldun, partida guztiak irabaziz gainera.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Txapelketako lehenengo bi partidetan Galesek erraz garaitu zituen Ingalaterra eta Eskozia. Hirugarren partida txapelketako azken izan zen eta Irlandari irabaziz Koroa hirukoitza eskuratu zuen.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Gales** ||**6**||3||3||0||0 || 28 || 6 || +22
|- 
| 2 ||align=left|  Ingalaterra ||**3**||3||1||1||1 || 18 || 17 || +1
|- 
| 3 ||align=left|  Eskozia ||**2**||3||1||0||2 || 3 || 12 || -9
|- 
| 4 ||align=left| 20px|Irlanda Irlanda ||**1**||3||0||1||2 || 4 || 18 || -14
|-
|}

## Partidak 
## Sariak 
## Palmaresa 
1900 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
1902ko Home Nations Txapelketa

**1902ko Home Nations Txapelketa** Errugbi txapelketa honen hogeigarren ekitaldia izan zen. 1902ko urtarrilaren 11n hasi eta martxoaren 15ean bukatu zen. Gales izan zen txapeldun partida guztiak irabaziz gainera.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Galesek hiru partidak irabazi eta hirugarrenez eskuratu zuen Koroa hirukoitza. Aipatzekoa da aurreko ekitaldian oso nagusi izan zen Eskoziak 1902an partida guztiak galdu izana.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Gales** ||**6**||3||3||0||0 || 38 || 13 || +25
|- 
| 2 ||align=left|  Ingalaterra ||**4**||3||2||0||1 || 20 || 15 || +5
|- 
| 3 ||align=left| 20px|Irlanda Irlanda ||**2**||3||1||0||2 || 8 || 21 || -13
|- 
| 4 ||align=left|  Eskozia ||**0**||3||0||0||3 || 8 || 25 || -17
|-
|}

## Partidak 
## Sariak 
## Palmaresa 
1902 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
MOA Arte Museoa

Japoniako Atami hirian dagoen museo pribatua da.

## Jatorria 
Museoa 1982an sortu zuen Mokichi Okada Associationek (MOA) Mokichi Okada (1882–1955) bere sortzaile, aberats eta erlijio buruzagiaren arte bilduma gordetzeko.

## Bilduma 
Museoaren bilduma gutxi gorabehera 3.500 artelanek osatzen dute, tartean hiru altxor nazionalak: Ogata Kōrinen *Aran-lore gorri eta zurien pantaila*, Nonomura Ninseiren *Te hosto-potea glizina diseinuarekin*, eta Nara garaiko *Tekagami Kanboku-jo* kaligrafia-albuma. Nara garaitik Muromachi garaiko antzinako kaligrafiaren albuma. Halaber, Japoniako 66 kultur ondasun garrantzitsuenak jasotzen ditu bildumak.

Bilduma oso zabala da: besteak beste, Japoniako pintura klasikoa, zintzilikatzeko pergaminoak, eskultura japoniarra, portzelana eta Txinako eta Japoniako laka-lanak biltzen ditu.

Museo barruan ere XVI. mendeko Urrezko Te Areto baten berreraikuntza bat dago. Instalazio hori Sukiya-zukuri arkitekturan aditua den Sutemi Horiguchi arkitektoak zuzendu zuen.

## Iruditegia 

Image:
Ogata Korin - RED AND WHITE PLUM BLOSSOMS (National Treasure) - Google Art Project.jpg|Ogata Kōrinen  *Aran-lore gorri eta zurien pantaila* (Altxor nazionala). 
NINSEI Wisteria TeaJar MOA.JPG|Ninseiren *Te hosto-potea glizina diseinuarekin* (Altxor nazionala)
Golden Tea Room MOA Museum (5).jpg|Urrezko Te Aretoa.
Kitagawa Utamaro - BATHING IN COLD WATER - Google Art Project.jpg|Kitagawa Utamaroren *Ur hotzean bainua*.

## Erreferentziak 
## Kanpo estekak 
* :Webgune ofiziala.
* :Google Arts & Culture.
* :Urrezko Te Saloiaren argazkiak.
Onigiri

**Onigiri** (お握り edo 御握り), batzuetan **omusubi** (お結び) edo **nigirimeshi** (握り飯), japoniar jaki bat da, arroz zuriz egina, itxura hiruki edo zilindrikoa duena eta maiz nori orri batekin bildua. Barrubetea izan ohi da, normalean aran ozpinki batekin (*umeboshi*), baina halaber beste hainbat osagairekin: izokin gazitua, katsuobushi, kombu, tarako, mentaiko, takanazuke (takana ozpindua, ziape gorri erraldoiaren garak) edo beste edozein marinaturekin. Japoniako janari denda gehienek hainbat betegarri eta zaporerekin saltzen dituzte. Are gehiago, badira denda espezializatuak, eramateko onigiri baino saltzen ez dutenak. Japonian, ohitura hau oso ohikoa denez, onigiria oinarrizko elikagai bihurtu da eta mundu osoko japoniar jatetxeetara hedatu.

Ez dira onigiriak eta nigirisushiak nahastu behar: onigiria arroz hutsarekin egiten da (batzuetan gatz apur batekin), eta sushia, berriz, ozpindun arrozarekin, azukre eta gatzarekin. Onigiria, arroza eramangarria eta jateko errazagoa izateko asmatu zen; sushia, berriz, arraina kontserbatzeko modu bezala.

## Historia 
[thumb|Zapore askotako onigiriak ikusgai onigiri-denda batean, [Kyoto]]

Zotzen erabilera orokortu aurretik, Nara Aroan, arrozarekin bolatxo batean egiten zen maiz, erraz eraman ahal izateko. Heian Aroan, arroza laukizuzen txikitan egiten zen, *tonjiki* izenekoak, plateretan pilatu eta erraz jan ahal izateko. Une horretan, onigirik tonjiki deitzen ziren eta, sarritan, aire zabaleko piknik-bazkarietan jaten ziren. XI. mendeko Murasaki Shikiburen egunkarian, *tonjiki* arroz-bolak jaten dituzten jendea ageri da. XVII. mendeko beste idazki batzuen arabera, samurai askok banbu zorroetan bildutako arroz-bolak gordetzen zituzten gerra garaian otordu lasterrak egiteko.

Kamakura Arotik Edo Aroaren hasiera arte, onigiria otordu lastertzat hartzen zen, sukaldariek janaria prestatu bai baina ez baitzuten zerbitzatzen. Onigiri horiek arroz-bola gaziak besterik ez ziren. Nori orriekin biltzea ez zen hedatu Edo Aro erdialdeko Genroku arora arte, nori algen landatzea eta orri bihurtzea orokortu zen arte.

## Betegarriak 
Normalean, aurre-ondutako arrozarekin egina dagoen onigiria, ez da barrubetetzen. Arroz hutsezkoari (gatzarekin bakarrik) *shio-musubi* deitzen zaio.

*Umeboshi*, *okaka* eta *tsukudani* denbora luzez erabili izan dira onigiriko betegarri. Hauek dira betegarri ohikoenak:
* saltsadunak: atuna maionesarekin (シーチキン), izkirak maionesarekin, *negitoro* (ネギトロ), etab.
* arrain lehorra: berdel erre eta birrindua (鯖), japoniar txitxarroa (鰺), etab.
* kakuni: dongpo txerrikia
* jaki lehortuak: *katsuobushi*, etab.
* arrabak: *mentaiko* (明太子), *tarako* (たらこ), *tobiko* (とびこ), etab.
* *shiokara*: txipiroiak, *shuto*, etab.
* *Tsukudani*: nori, *Hypoptychus dybowskii* (小女子), *Venerupis philippinarum* (浅蜊), etc.
* ozpinetako fruitu eta barazkiak: *umeboshi*, *takana*, *nozawana*, etab.

## Erreferentziak 
## Kanpo estekak
Bundeswehr

**Bundeswehr** (alemanez, *Defentsa federala*) Alemaniako Errepublika Federaleko indar armatuak da. *Bundeswehr* zati militar batean (indar armatuak edo *Streitkräfte*) eta zati zibil batean banatzen da, Alemaniako Armadak, Alemaniako Itsas Armada, Alemaniako Aire Indarrak osatzen duten atal militarra.

## Kanpo estekak
Roelant Savery

**Roelant Savery** (edo Roeland(t) Maertensz Saverij; Kortrijk, 1576 &ndash; Utrecht, 1639ko otsailaren 25ean lurperatua) flandriar margolaria izan zen.

Kortrijken jaio zen, Espainiako Herbehereetatik ihes egindako familia anabaptista batean. Jacob Savery anaia zaharrenak eta Hans Bolek erakutsi zioten margotzen. 1604 inguruan Pragara bidaiatu zuen eta Rodolfo II.a eta Matias enperadoreen gorteko margolari bihurtu zen. 1606 eta 1608 artean Tirolera joan zen landareak ikastera, 1616 baino lehen Amsterdamera joan zen eta 1618an Utrechten kokatu zen, eta artisten gremioan sartu zen.

Batez ere paisaiak margotu zituen, baina baita izadi hilak ere loreekin, eta animaliekin. Gaur egun desagertuta dagoen dodoaren gainean egindako margolanengatik nabarmendu zen. Gutxienez hamar egin zituen.

## Iruditegia 

Roelant Savery - Landscape with Birds - WGA20885.jpg|alt=Painting of a forest filled with birds, including a dodo|*Paisaia txoriekin, dodo bat barne* 1628
Edwards' Dodo.jpg|Dodo bat, 1626
Roelant Savery - Large flower piece with Kaiser's crown.jpg|Izadi hila, 1624

## Kanpo estekak
Rubén Elosegui

**Rubén Elosegui** eskultore eta margolari argentinarra izan zen, 1925ean La Platan jaio eta 1991n hil zen hiri berean.

## Biografia 
Eloseguik La Platako Unibertsitate Nazionaleko Arte Ederren Fakultatean ikasi zuen. Bertan 1956an hasi zen irakasle gisa, eta azkenean eskultura irakasle izan zen. Horrez gain, 1972tik 1980ra Prilidiano Pueyrredón Arte Ederren Eskola Nazionalean eta 1980tik 1982ra arte eskultura eman zuen Ernesto de la Cárcova Arte Ederren Eskola Nazionalean. 1974an Arte Plastikoen saileko buru eta Arte Eder Fakultateko Aholku Kontseiluko kide izendatu zuten.

Metalezko soldadura modernoaz gain, Eloseguik marmola ere erabili du bere eskulturetarako. 1959an Pariseko Villa de Arte Modernoko Museoko Arte Modernoaren Lehen Bienalean parte hartu zuen. Urte berean, San Fernando Erakusketan lehen saria eta Santa Feko Erakusketan urrezko domina eman zioten. 1967 eta 1968an saria eman zioten Platako Udal Erakusketan.

## Kanpo estekak 
* Latinoamerikako Arte Garaikidearen Museoa
1899ko Home Nations Txapelketa

**1899ko Home Nations Txapelketa** Errugbi txapelketa honen hamazazpigarren ekitaldia izan zen. 1899ko urtarrilaren 5ean hasi eta martxoaren 18an bukatu zen. Bi urtez txapelketa amaitu gabe gelditu ondoren Irlanda izan zen hirugarrenez txapeldun, partida guztiak irabaziz gainera.

## Txapelketa 
### Puntuazio sistema 
Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia 
Irlandak nagusitasun osoz irabazi zuen txapelketa, Eskozia baino ez zen gai izan irlandarrei entsegu bat egiteko. Koroa hirukoitza ere eskuratu zuen bigarren aldiz. Irlandarren azken txapelketa izan zen hurrengo urte luzetan, 1935ekoa baitu hurrengo garaipena eta 1948koa hurrengo Koroa hirukoitza. Aipatzekoa da era berean Ingalaterrak partida guztiak galdu eta zurezko koilara eskuratu izana.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left| 20px|Irlanda **Irlanda** ||**6**||3||3||0||0 || 18 || 3 || +15
|- 
| 2 ||align=left|  Eskozia ||**4**||3||2||0||1 || 29 || 19 || +10
|-
| 3 ||align=left|  Gales ||**2**||3||1||0||2 || 36 || 27 || +9
|- 
| 4 ||align=left|  Ingalaterra ||**0**||3||0||0||3 || 3 || 37 || -34
|-
|}

## Partidak 
## Sariak 
## Palmaresa 
1899 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Hernán Cullen Ayerza

**Hernán Cullen Ayerza** (Buenos Aires, 1879ko abenduaren 22a – ibid., 1936ko maiatzaren 11) sortzaile plastikoen eraketan lagundu zuen eskultore, abokatu eta diplomatiko argentinarra izan zen eta, besteak beste, Emilio Mitre eta Jorge Newbery ingeniariaren monumentuaren egilea izan zen.

## Biografia 
[thumb|333x333px| *El aborigen*, [Espainia parkea (Buenos Aires)|Espainia parkean (Buenos Aires) .]]
Buenos Airesko Unibertsitateko Zuzenbide Fakultatean ikasi zuen, eta *Leon XIII.aren Rerum Novarum Entziklikan oinarritutako Sozialismo Katolikoa* tesiarekin  graduatu zen baina bere bokazio handia eskultura izan zen.

Argentinako Erromako enbaxadako idazkari gisa, hiri horretara bidaiatu zuen, eta han eskultura ikasi zuen Ernesto Biondi italiarraren dizipulu gisa, 1912an bere herrialdera itzuli aurretik. Bera izan zen Biondiren obraren kopia, *Saturnalia*, herrialdera iristea kudeatu zuena.

Gobernu Nazionalak bere esku utzi zion, beste batzuekin batera, Arte eta Lanbide Eskolaren sorrera, gaur egun Manuel Belgrano Arte Eskola Nazionala, lehen zuzendaria izan baitzen. Bertan irakaskuntzara dedikatu zen.

"El Templo"-ren (1914) sortzaileetako bat izan zen, eta artista gazteen nahiak bideratzen lagundu zuen.

1915ean Buenos Airesko La Chacarita hilerrian dagoen *Jorge Newberyren monumentua* egiteko lehiaketaren irabazlea izan zen. Obrak izaera sinbolikoko irudikapen batera jotzen du, greziar mitologiari erreferentzia eginez, Ikaro hartuz konposizioaren oinarrizko zentrotzat. Arrazoi ezberdinengatik, ekonomikoak barne, 1936an jarri zuten obra, eta Cullen jada hila zen, igeltsuzko piezen brontzezko galdaketa amaituta ere ikusi gabe, urte hartako uztailean amaitu zena.

Bere lan garrantzitsuetako batzuk izan ziren: *Emilio Mitreren Monumentua*, Buenos Airesko San Martin de Tours plazan kokatua; eta *El aborigen*, Buenos Aires Hiriko alkateak agindutakoa, Italian egin zena eta denbora luzez Erroma hiriko gune hobetsia batean erakutsi zutena. 1961az geroztik Espainia parkean dago, Buenos Airesen, 1912tik 1928ra Plaza Misereren egon ondoren, Garay plazan 1958ra arte, eta udal biltegi batean lantza eta eskua apurtzeagatik 1961era arte. 1930ean, eskultura bat enkargatu zioten Joaquin V. Gonzalez, La Platako Unibertsitate Nazionaleko lehen errektorea omentzeko, gaur egun La Platako Unibertsitate Nazionaleko Errektoregoko sarrerako lorategietan ikus daiteke.

## Erreferentziak 
## Kontsultatutako iturriak 
* María del Cármen Magaz (2007). Escultura y Poder. "Serie Arte" de Acervo Editora Argentina. . 

## Kanpo estekak
Joxe Mendizabal

**Jose Javier Mendizabal Aldalur** (Villabona, 1967ko abuztuaren 5a), **Joxe Mendizabal** izenez ezagutua, gipuzkoar musikari, konpositore eta musika-ekoizlea da.

Bere lanen artean honakoak daude, besteak beste, Betizu Taldea, Egin kantu!, Bago!az, etab.

Sortutako abestien artean "Lokaleko leihotik" edo "Ikusi mendizaleak" daude.

## Bizitza 
Villabonan jaio zen. 1987an bere lehen diska atera zuen.

## Lanak 
* Betizu Taldea
* Egin kantu!
* Bago!az
* OHD 2dean

## Erreferentziak 
## Kanpo estekak 
*
Naiara Santacoloma

**Naiara Santacoloma** (Leioa, 1980) bizkaitar dantzari, koreografo eta dantza irakaslea da.

## Bizitza 
Leioan jaioa. Arte Ederretan lizentziatu zen Euskal Herriko Unibertsitatean (1998-2004), eskultura espezialitatean. Gaur egun dantzari eta koreografoa da.

## Lanak 
* Betizu Taldea
* Egin kantu!

## Erreferentziak 
## Kanpo estekak 
*
Kooltur ekintza

**Kooltur ekintza** 2010ean Arrasaten (Gipuzkoa) sorturiko kolektibo kulturala da. Ostegunero, urritik maiatzera bitartean, kontzertua antolatzen du Arrasateko gaztetxean. Musika talde bakarra antolatzea eta kontzertua 22:00etan puntual hastea dira ekimenaren marka bereizgarriak.

## Historia 
Arrasateko gaztetxeak kontzertuak eta bestelako emanaldiak egiteko primerako baldintzak betetzen zituen, bat ezik: soinu ekiporik ez zegoela. Hain zuzen ere, Gaztetxeak agertoki handia du, 500 lagun sartzen dira, akustika eta ikusmen-puntu ona du, aldagelak, dutxak, sukaldea, lo egiteko lekua… 

Soinu ekipamenduaren arazoari erantzuna emateko, herri bertako soinu enpresa batekin jarri ziren harremanetan, eta hango arduradunek materiala zorpean eman zieten. 2010ean horrela abiatu zuten ekimena, barrako diruarekin soinu-ekipoa gutxinaka ordaintzeko hitzarmenarekin. Hiru urtetan ekipoa ordainduta zegoen, eta argietan inbertsioa egitea erabaki zuten.

## Kooltur ostegunak 
Ekimenaren izarra urritik-maiatzera, ostegunero, gaueko 22:00etan antolatzen diren kontzertuak dira. 2010etik aurrera, urtero 40 bat talderen emanaldiak antolatu dituzte. Euskal Herriko taldeak dira ohikoenak, besteak beste bertan izan dira: Naiz Roxa, Zea Mays, Atom Rhumba, Lisabö, Gari, Esne Beltza, Anari, Willis Drummond, Anestesia, Kerobia, Belako, Berri Txarrak, -Gailu, Capsula, Mikel Urdangarin, Zetak, Vulk, Sua, Orbel, Odei…

Atzerrikoak ere gero eta gehiago izaten dira: Japoniako Who The Bitch, Eskandinabiako Krissy Matthews, AEBetako The Hangmen, Madrileko Bones of Minerva, Eddi Circa…

Musikaz gain, antzerkia, umorezko bakarrizketak eta bertsoak ere antolatu izan dituzte.

## Ikus, gainera 
* Arrasateko gaztetxea

## Erreferentziak 
## Kanpo estekak 
* Kooltur Ekintzak kolektiboaren Twitter kontua.
Fritz von Uhde

**Fritz von Uhde** (**Friedrich Hermann Carl Uhde** jaioa; Wolkenburg, 1848ko maiatzaren 22a - Munich, 1911ko otsailaren 25a) alemaniar margolaria izan zen.

1866an Dresdengo Arte Ederren Akademian sartu zen, baina urte horretan bertan utzi zuen Armadan izena emateko. 1877an armadatik irten zen margolari izateko eta Munichera joan zen. 1890ean Municheko Arte Ederren Akademiako irakasle izendatu zuten. 1890ean, Municheko Arte Ederren Akademiako irakasle izendatu zuten, eta Municheko Sezesioaren sortzaileetako bat izan zen. Gero Berlingo Sezesioarekin bat egin zuen.

Errealismoaren eta inpresionismoaren arteko estiloan egin zituen genero eta erlijio gaiak.

## Iruditegia 

Fritz von Uhde Leierkastenmann.jpg|thumb|*Organo-jolea Zandvooren*, 1883
Fritz von Uhde - Die Ährenleser - 9117 - Bavarian State Painting Collections.jpg|*Die Ährenleser* (1889)
The Mealtime Prayer - Fritz von Uhde - Google Cultural Institute.jpg|*Jan aurretik otoitz egitea* (1885)
Fritz von Uhde - In der Sommerfrische (1883).jpg|*Uda-lekua* (1883)
Der Zug der heiligen drei Könige. Holländische Näherinnen, 1883.jpg|*Hiru ahizpa jostun gelan* (1883)
At the door, 1885.jpg|*Atean* (1885)
Fritz von Uhde - Christus und Nikodemus (ca.1886).jpg|*Kristo eta Nikodemo* (1896)
Fritz v Uhde Schwerer Gang (1).jpg|*Belengo bidea*, (1890)
1890 Uhde Am Fenster anagoria.JPG|*Lehioan* (1890)
1890 Uhde Portrait Therese Karl anagoria.JPG|*Therese Karl* (1890)
Hirtin im Dachauer Moos Fritz von Uhde.jpg|*Dachauko artzainak* (1890)
Winter landscape. Christmas Eve, 1890.jpg|*Neguko paisaia* (1890)
Kind mit Puppe, 1885.jpg|*Panpina duen neskatoa* (1895)
Christi Himmelfahrt,1897.jpg|*Kristoren Igokundea* (1897)
Girls on the Veranda, 1901.jpg|*Neskak Berandan* (1901)
In the Garden, 1901.jpg|*Lorategian* (1901)
Fritz v Uhde Lesendes Mädchen (1).jpg|*Neska irakurlea* (1902)
Fritz von Uhde - Mädchen auf der Treppe (ca.1910).jpg|*Aingeru bat eskaileretan eserita* (1910)
Fritz von Uhde Heilige Nacht.jpg|*Gabon* (1911)
Fritz von Uhde - Lasset die Kinderlein zu mir kommen, 1884 (Leipzig).jpg|*Utz iezadazue haurrak nigana hurbiltzen* (1883)
Fritz von Uhde - Christus mit den Bauern (ca.1887-88).jpg|*Kristo nekazari-familia batekin* (ca. 1887–88)
The Last Supper (1886), by Fritz von Uhde.jpg|*Azken Afaria* (1886)
Fritz von Uhde - Der Gang nach Emmaus (1891).jpg|*Emmausko bidea* (1891)
1889 Uhde Heideprinzesschen anagoria.JPG|*Heideprinzeßchen*, 1889
Uhde Selfportrait, 1898.jpg|*Autoerretratua*, (1898)

## Kanpo estekak
Ignacio Andía y Varela

**Ignacio Andía y Varela Díaz** (Santiago, Txile ; 1757ko otsailaren 2a &ndash; 1822ko abuztuaren 13a) txiletar eskultorea, marrazkilaria eta margolaria izan zen.

## Biografia 
Familia aberats batean jaio zen, José Ramón de Andía y Varela Zamorategui euskaldunaren eta Francisca de Regis Durán txiletarraren semea. Azul de los Jesuitas ikastetxean egin zituen lehen ikasketak eta gero San Felipe Errege Unibertsitatean teologia ikasi zuen. Bizitza monastikoa egin nahi zuen, eta horregatik 1776an 19 urte zituela ordenantza txikiak jaso zituen. Jorge Ambrosi margolari jesuitaren irakaspenak jaso zituen, geroago erlijio-ikasketak utzi eta administrazio-karreran hasi zen lau kapitain nagusiren idazkari gisa.

Josefa Fernández Rebolledo Pandorekin ezkondu zen eta harekin 18 seme-alaba izan zituen. Josefa Joaquín Toesca arkitektoaren emaztearen arreba zen. 1778an Ambrosio O'Higgins gobernadorearen zerbitzura egon zen, kaligrafo eta geografo lanetan. Estatuko hainbat tokitara bidaiatu zuen goi agintariekin batera.

1790ean Valparaísoko kostaldea bisitatu zuen eta gobernuaren segizioarekin batera mugara bidaiatu zuen, bere behaketetan oinarrituta Txileko mapa geografikoa egin zuen. Goi mailako ofizial, Txileko kapitaintza orokorreko idazkari subrogatibo eta gobernuko notario subrogatibo kargua betetzera iritsi zen.

1793an Ambrosio O'Higgins gobernadorearekin batera egon zen Negrete-ren Parlamentuan eta bertan une hura betikotzeko akuarela bat margotu zuen, marrazki hori izango zen oinarria Claudio Gay-k antzeko marrazki bat egiteko.

Joaquín Toescak eraikitako La Moneda jauregia apaintzeko enkargua jaso zuen. Jauregiko eskaileretako terminalak harri arrosaz zizelkatu zituen baina bere lanik handiena Espainiako armarri monumentala izan zen, XIX. mendean  Benjamín Vicuña Mackenna Santiagoko alkatearen aginduz Santa Lucía muinoko gotorlekura eraman zutena. San Jose elizan obrak egin eta La Moneda jauregia laranjondoen patioko eskaileretan pilastrak zizelkatu zituen.

Armarri nazionala gisa erabili zen Chacabucoko guduaren landa-armarria ere egin zuen, 1834. urtean Carlos Woodek egungo armarri nazionala egin zuen arte.

San Felipen bizi izan zen bi urtez, bere osasun txarragatik. Tabakoaren diru-sarreren administratzailea izan zen eta gero Santiagoko aduanaren diruzain izendatu zuten.

1822ko abuztuaren 13an hil zen Santiagon.

## Kanpo estekak 
* Arte Ederren Museo Nazionala
Lidia Berroeta

**Lidia Berroeta de Novoa** (Illapel, 1880 &ndash; Santiago de Chile, 1943) txiletar eskultorea izan zen, erretratuetan espezializatua. *"13ko belaunaldikoa" zen.* 

## Biografia 
Berroetak *Arte Ederren Eskolan* ikasi zuen Virginio Ariasekin. Bere lanak 1910eko hamarkadaz geroztik hainbat aldiz erakutsi dira, Txileko Santiagoko *Erakusketa Ofizialean* , non arte plastikorako hainbat sari jaso zituen. Ekuadorko *Quitoko Nazioarteko Erakusketan* eta Argentinako *Buenos Aireseko Nazioarteko Erakusketan* ere saritua izan zen. Erretratuen eskultura-karrera oso bat garatu zuen.

## Erreferentziak 
## Kanpo estekak 
*
*
Atami

Japoniako hiria da, Shizuoka prefekturan. Atami "itsaso epela" esan nahi du, bere iturri termal askori erreferentzia eginez. Hiria 1937ko apirilaren 10ean sortu zen.

## Kokapena 
Atami Shizuoka prefekturaren ekialde urrunean dago, Izu penintsularen iparraldeko muturrean. Hiria partzialki urperatutako kaldera bolkaniko baten magalean dago, Sagami badiaren ertzean.

## Biztanleria 
2012ko apirilean, 39.463 biztanlekoa zen, 640 biztanle/km2-ko biztanle dentsitatearekin. Hiriaren azalera osoa 61,60 km²koa da.

## Klima 
Atamik klima subtropikal hezea du, uda bero eta hezeak eta negu epel samarrak ditu. Urteko batez besteko tenperatura 16,3 °C-koa da. Urteko batez besteko prezipitazioa 2.012,7 mm-koa da, iraila delarik euritsuena. Tenperaturak batez beste abuztuan izaten dira altuenak, 26,4 °C inguruan, eta baxuenak urtarrilean, 7,0 °C inguruan.

### Inguruko herriak 
* Shizuoka (prefektura)
** Itō
** Izunokuni
** Kannami
* Kanagawa (prefektura)
** Yugawara

## Ondarea 
* MOA Arte Museoak Mokichi Okada (1882-1955) sortzaile, buruzagi erlijioso eta milioidunaren arte bildumaren zati bat erakusten du.
* Izusan-jinja, sintoismoaren santutegia.

## Hiri senidetuak 
Atami ondorengo herri eta hiriekin senidetuta dago:
*  Beppu (Ōita) (Japonia), 1966tik
*  Sanremo (Italia), 1976tik
*  Cascais (Portugal), 1990etik

## Erreferentziak 
## Kanpo estekak 
* :Udalaren webgune ofiziala.
Sergio Castillo Mandiola

**Sergio Castillo Mandiola** (Santiago, Txile, 1925eko maiatzaren 13a - Santiago, Txile , 2010eko abuztuaren 19a ) eskultorea izan zen.

## Biografia 
Arkitekto bezala hasi zen. 1948an Parisera joan zen eta pintura ikastaroak egin zituen. Txilera itzuli ondoren Txileko Unibertsitateko Arteen Fakultatean ikasi zuen, non Lily Garafulic eta Marta Colvin irakasle ezagunekin ikasi zuen. 1956an New Yorkeko Art Student Leaguen ikasi zuen. 1967tik aurrera Txileko Unibertsitatean irakasle aritu zen. Urte askotan bizi eta lan egin zuen San Lorenzo del Escorialen, Espainian. 1985ean Bostongo Unibertsitateko fakultatean sartu zen, AEBetan. Bostongo Unibertsitateko campusean hainbat pieza handi eraiki zituen.

Arteko Sari Nazionala irabazi zuen (1997). “50 años creando mis animales en acero” (50 urte nire altzairuzko animaliak egiten) bere azken erakusketa da, animalien itxura duten gauzak barne.

## Beste webgune batzuk 
* Bere lan batzuk
Bujlud

**Bujlud** (bereberez: Bilmaw en ), Eid al-Adharen biharamunean Marokoko zenbait eskualdetan ospatzen den bereber folklore-ospakizuna da. Ospakizunean kantua, dantza eta maskaradak lotzen dira erritu exotiko herrikoian. 

## Deskribapena 
Ospakizuna Eid al-Adha egunaren biharamunean egiten da. Horretarako, gazteek ardien edo hildako ahuntzen larruz osatutako maskarak eta mozorroak egin eta janzten dituzte. Gazteek mozorroekin dantzatzen dute, eta eskuetan sakrifikatutako animalien kideak izaten dituzte, topatzen dituzten pertsonak kolpatzeko erabiltzen dituztenak.

## Interpretazioak 
Ikelari desberdinek interpretazio desberdinak eman dituzte jai hau aztertzerakoan. Édmond Doutté eta Émile Laoust etnologo frantsesek urtaroen aldaketak, heriotza eta berpizkundea ospatzen zituzten erritu berbere aurreislamikoekin lotzen dute ospakizuna. Edvard Westermarck antropologo finlandiarrak, bere aldetik, saturnalia erromatarrarekin lotu zuen jaia. Abdellah Hammoudik, *The Victim and his Masks: An Essay on Sacrifice and Masquerade in the Maghreb* saiakeran, aurreko interpretazioak baztertu eta Eid al-Adharen sakrifiziotik bereizi ezin den praktika kultural propioa ikusten du. Hassan Rackek Ait Mizan eta Ait Soukaren sakrifizio tradizionalei buruz ere idatzi du, Atlas Garaian.

## Erreferentziak 
## Ikus, gainera 
* Eid al-Adha

## Kanpo estekak
Elisa Agirre

**Elisa Aguirre Robertson** (Santiago, 1954ko azaroaren 19a) Txileko eskultorea da, eta hainbat lan artistikotan parte hartu du, bai Txilen bai atzerrian, bere lanak hainbat museotan daude eta baita bilduma pribatuetan ere.

## Ikasketak eta prestakuntza artistikoa. 
Eskultore honen prestakuntza akademikoa arte ikasketekin hasi zituen. 1979 eta 1982 artean Arte Lizentzia ikasi zuen Txileko Unibertsitatean Eskulturako aipamenarekin. 1993 eta 1994 urteetan Ingalaterrako Londresko Royal College of Art- en Eskulturako Graduondokoa egin zuen eta 1995ean Txileko Unibertsitatean Arte Bisualetan Masterra egin zuen. Ikasketetan Juan Egenau, Gonzalo Díaz eta Federico Asslerrekin ere izan zituen eskolak. 

1986tik 1993ra Santiagoko Arte Garaikideko Institutuko Eskultura irakaslea izan zen. Valparaísoko Playa Ancha Unibertsitateko Arteen Fakultatean Eskultura irakaslea ere izan zen eta 1995ean espezialitate bereko irakaslea ere izan zen, Arte lizentziaturako karreran, Santiagoko Finis Terrae Unibertsitatean. 

1995, 2000 eta 2002 bitartean, FONDARTen laguntza jaso zuen hiru sorkuntza-proiektu egiteko, izenburupean:

* *"Altzairua, oinarrizko materiala”*
* *"Hutsunearen inguruan"*
* *"Isiltasuna eta hutsunea"*

2005ean Codelco metro Plaza de Armas eskultura lehiaketan lehen postua lortu zuen. 2005 eta 2006 urteetan kobrezko horma-irudi eskultural bat egin eta instalatu zuen Santiagoko Arma Plazako Metro Geltokian.

## Erreferentziak 
## Kanpo estekak
Coronillako emakume heroiak

**Coronillako emakume heroiak** 1812ko martxoaren 27an, Cochabamba hirian, egungo Boliviako independentzia gerran borrokatu zuten emakume talde bat izan zen.  Heroitzat hartzen dira, armadarik gabe aurkitu zirelako eta Espainiako tropei aurre egiteko antolatzea erabaki zutelako, Poconako gudua irabazi ostean hiriari eraso egin zion José Manuel de Goyeneche (1760-1814) jeneral errealistaren aurrean. Hiriko emakumeak armadarik gabe aurkitu ziren eta Espainiako tropei aurre egiteko antolatu ziren. "*Gure etxea sakratua da*" leloarekin Coronillara igo ziren eta bertan kokatu ziren Cochambako erdigunetik 1400 metrora, izena ematen zien tokitik, eta azkenean soldadu errealistak irabazi zituzten. 

Eta, hain zuzen, ausardiaren omenez, Bolivian martxoaren 27an Amaren Eguna ospatzen da. 

## Erreferentziak 
## Kanpo estekak